
Istoria Primului Razboi Mondial si marcarea primei sute de ani scurse de la acest eveniment au pus cumva in 
umbra mai peste tot in Europa intamplarile celuilalt mare razboi, declansat ca o consecinta a evenimentelor 
anilor 1914-1918. Este drept ca interesul pentru cel de-al Doilea Razboi Mondial nu a disparut, dar, din pacate, 
dispar protagonistii acestuia si odata cu ei marturiile. Piere si mesajul pentru generatia tanara de a nu repeta 
experienta tragica a razboiului sau ca tara sa cunoasca dictaturi, asemenea celor din anii 1938-1944 si apoi 
din 1948-1989. Una dintre cele mai sângeroase bătălii, în care armata romana a fost angajată in anul 1941, 


este cea de la Țiganca. 


Destinul României, în cel de-al Doilea Război Mondial, a fost unul sinuos. Ca urmare a politicii externe greșite, 
promovată în anii 30 de Regele Carol al II-lea, România nu a putut obţine garanţii de securitate de la marile 


au fost răpite în nefastul an 1940. Atunci, prin ultimatumuri, dictate și „înțelegeri”, cele două state totalitare, 
fascist și comunist, ne-au împins în dificila situaţie de a ne implica în acest război, într-o încercare de a ne 
recupera teritoriile smulse de forțele care, pe întreg parcursul perioadei interbelice, au dorit revizuirea 
graniţelor stabilite prin sistemul Versailles. 


Chiar dacă aceste pierderi l-au costat pe Carol al II-lea tronul, pentru România, pe termen lung, ele au fost 
mult mai profunde si mai substanţiale. În primul rând, tara a trecut dintr-o dictatură în alta, de la cea regală la 
cea militară și fascistă a lui lon Antonescu. Acesta, într-o primă etapă, s-a asociat cu mișcarea legionară care, 
asa cum se cunoaște, a dezlantuit o politică de asasinate a unor mari personalităţi ale vieţii politice și culturale, 
Nicolae lorga fiind cel mai ilustrativ exemplu, dar și o nejustificată prigoană asupra evreilor, devenită politică 
de stat și soldată cu moartea unor ființe nevinovate. În al doilea rând, asocierea cu Germania fascistă avea să 
se dovedească a fi o mare greșeală întrucât, la final, preţul plătit a fost colosal: Basarabia, Nordul Bucovinei, 
Cadrilaterul nu aveau să mai fie recuperate, sute de mii de pierderi de vieți omenești și distrugerea economică 


a ţării. lar în următorii 50 de ani, România a cunoscut ororile unei alte dictaturi, cea comunistă. 


O consecinţă a amputärilor teritoriale din 1940 a fost aceea că lon Antonescu a angajat România în cel de-al 
Doilea Război Mondial, alături de Germania fascistă și împotriva URSS și a partenerilor săi occidentali. 
Antonescu era ferm convins că dacă se va alia cu Hitler si îi va fi fidel va obţine Nordul Transilvaniei și va 


recupera Basarabia și Bucovina. Istoria nu i-a dat dreptate, infirmându-i aceste calcule. 
«Operaţiunea München» 


În 22 iunie 1941, Antonescu a dat armatei române ordinul trecerii Prutului. Începea un lung și costisitor război, 
care inițial părea a fi un succes, Basarabia era reintegrată la patria-mamă. Până atunci, primele zile ale trecerii 
Prutului au fost marcate de momente pline de sacrificii, căci înaintarea armatei române nu a fost un marș 
triumfal, ci o luptă pentru fiecare palmă de pământ. 


Pentru recucerirea Basarabiei și a Nordului Bucovinei au acţionat armata a 4-a română, condusă de generalul 
Nicolae Ciupercă, armata a 3-a română, condusă de generalul Petre Dumitrescu, armata 11 germană, 
condusă de generalul Eugen Ritter von Schobert. Numele de cod dat de germani campaniei de reluare a 
Basarabiei a fost «Operaţiunea Munchen». Acţiunile au început prin declanşarea unei puternice ofensive în 
patru puncte: Bogdănești, Fălciu, Albita și Oancea, și vizau alungarea trupelor sovietice dincolo de Nistru. 


Bătălia de la Țiganca s-a desfășurat între 22 iunie si 16 iulie 1941. Sub acest nume generic au fost desemnate 
operațiunile armatei române din zona Fălciu-Bogdănești. Țiganca era centrul acestei linii puternic fortificate de 
către trupele sovietice. Zona era una de o importanţă strategică deosebită, fiind un punct nodal, care făcea 
legătura între căile de comunicație feroviară și rutieră ale diferitelor așezări din Basarabia. Din aceste motive, 
cine deținea controlul punctului fortificat de la Țiganca avea un avantaj strategic în controlul întregii regiuni. La 


Tiganca a actionat Corpul 5 armata, compus din Divizia de Garda, condusa de generalul Nicolae Sova, si 
Divizia 21 Infanterie, condusă de generalul Nicolae Dăscălescu. 

Armatei Roșii. Intensitatea operaţiunilor a crescut treptat, astfel ca, în intervalul 4-12 iulie 1941, au avut loc 
încleștări zilnice, soldate cu numeroși morţi și răniți de ambele parti. Ziua cea mai sângeroasă și, într-un fel, 
decisivă a fost 12 iulie, când luptele s-au întins pe o durată neîntreruptă de 16 ore. Numeroase atacuri și 
contraatacuri ale Armatei Roșii, Corpul 14 format din diviziile 25 si 51 Pușcași, au solicitat curajul și forța 
armatei române si, în special, cele ale regimentelor aparţinând Diviziei de Gardă, care s-au remarcat în aceste 
lupte. Rezistenţa eroică a infanteriei a fost sprijinită și de aviaţie, care a avut un rol decisiv. După luptă, s-a 
estimat că 40% din efectivele rușilor au fost decimate de bombardamentele aviaţiei. Ordinele de zi ale acestor 
lupte au subliniat atunci jertfele si eroismul acestor soldați, iar în semn de prețuire pentru contribuţia lor multi 


au primit deco! ratii. 


La numai trei zile după înclestarea de la Țiganca, rușii aveau să fie înfrânți și să se retragă, iar pe 16 iulie 
armata română a reintrat în Chișinău. În ziua de 26 iulie 1941, Basarabia și Bucovina de Nord fuseseră reluate 
de armata română, iar vechea frontieră restabilită. 


Pierderi de ambele părţi 


Bătălia de la Țiganca s-a soldat cu mari pierderi de ambele parti, din păcate cele mai multe au fost 
consemnate de partea romana: peste 10.000 de militari români au pierit aici (au fost înregistrați 4.271 morţi, 
6.168 dispăruţi), iar 12.326 de oameni au fost răniţi. Armata Roșie a pierdut aici 8.519 militari morți sau 
dispăruţi și 9.374 militari care au fost răniți. La scurt timp după terminarea luptelor, la Țiganca au fost îngropați 
soldaţii români căzuţi acolo. După război, sovieticii au dezafectat cimitirul, acesta fiind reamenajat abia în 2006 
cu sprijinul autorităţilor române. Conform datelor Oficiului Naţional pentru Cultul Eroilor, la Țiganca, în cimitirul 
eroilor români, se află astăzi înmormântați 830 de militari români. 

